User:SS Gulzar/Sample page

محترم سر عمران خالد صاحب       

سر عمران خالد حافظ آباد کے نامی گرامی اساتذہ کرام میں شمار ہوتے ہیں اور ان کا نام حافظ آباد میں کسی تعارف کا محتاج نہیں ہے. حافظ آباد کا ہر طالبعلم خواہ وہ لڑکا ہو یا لڑکی آپ کو اور آپ کی تعلیمی قابلیت کو اچھی طرح جانتا ہے. اگر میں یہ کہوں کہ آپ حافظ آباد کی قابل,معروف,عاجز اور ہر دلعزیز  شخصیت ہیں تو کچھ بھی غلط نہیں ہو گا.

آپ کا چہرہ ہر وقت ایک میٹھی سی مسکراہٹ کے ساتھ کھِلا رہتا ہے اور ہر انسان کو خوش اخلاقی کے ساتھ ملتے ہیں. جو آپ کی شخصیت کو چار چاند لگا دیتا ہے. آپ بہت ہی خوبصورت اندازِ گفتگو کے بھی مالک ہیں جو نہ صرف ان کی شخصیت بلکہ ان کے کردار کا بھی آئینہ ہے

سر عمران خالد 4 اپریل 1970  کو حافظ آباد میں پیدا ہوئے لیکن کون جانتا تھا کہ یہ بچہ آگے جا کر حافظ آباد کی نامی گرامی شخصیات میں شمار ہوگا اور اپنے والدین کے ساتھ ساتھ خاندان کا نام اتنا بلند کر دے گا کہ لوگ ان کو رَشک کی نِگاہ سے دیکھیں گے بلکہ اپنے بچوں کو بھی ان کی مثالیں دیں گے.

آپ نے اپنا تعلیمی سفر طارق پرائمری سکول( جو کہ مسلم ہائی سکول دربار روڈ کے ساتھ ہی تھا لیکن اب وہ مسلم ہائی سکول کے ساتھ منسلک ہو گیا ہے) سے کیا اور ابتدائی یا پرائمری تعلیم یہیں پر حاصل کی لیکن آپ کو اپنی تعلیم کچھ عرصہ کیلئے تَرک کرنا پڑی کیونکہ آپ کو اپنے والد کے ساتھ پاکستان چھوڑ کر سعودی عرب جانا پڑا کیونکہ آپ کے والد محترم  فوج میں ملازم (ریٹائرڈ صوبیدار میڈیکل ٹیکنیشن) تھے (جو  1979 میں جب مسجد حرم شریف کا گھیراؤ کیا گیا تھا اس وقت وہاں اپنی فیملی کے ساتھ موجود تھے)

سعودی عرب کے شہر تبوک میں ایک سال کے دورانیہ میں آپ نے چھوٹی سی عمر میں حج, عمرہ کا فریضہ بھی ادا کیا اور اس کے بعد جب آپ واپس پاکستان آ گئے تو اپنی اگلی تعلیم کے لئے آپ نے گورنمنٹ ہائی سکول نمبر1 نزد ریلوے اسٹیشن کا انتخاب کیا. اسی سکول سے 1984 میں آپ نے میٹرک بہت اچھے نمبروں کے ساتھ مکمل کیا.

میٹرک کے بعد آپ نے(ڈگری کالج حافظ آباد فار بوائز) کا انتخاب کیا اور یہاں سے ہی آپ کی زندگی نے ایک نیا جنم لیا اور آپ کو نیا راستہ دیکھایا جو کہ آپ کی منزل کی طرف جاتا تھا پھر پہلا قدم آپ نے اسی کالج سے 1987 میں F.A فرسٹ ڈویژن میں پاس کر کے اٹھایا اور اس قدم میں سر شمشیر صاحب اور مسز شمشیر صاحبہ ( جو کہ انگلش پروفیسر تھی ڈگری کالج حافظ آباد فار گرلز میں) نے آپ کی بہت راہنمائی کی. انہی کی وجہ سے آپ کو انگلش کے ساتھ لگاؤ ہوا جو کہ ابھی تک ہے.

ڈگری کالج حافظ آباد میں(میں نے بھی اپنا انٹرمیڈیٹ اسی کالج سے مکمل کیا ہے)تعلیم کے ساتھ ساتھ آپ. نصابی اور غیر نصانی سرگرمیوں میں بڑھ چڑھ کر حصہ لیتے تھے جس کی بدولت آپ نے اپنے کالج کیلے بہت سے انعامات حاصل کیے ہوئےہیں

انٹرمیڈیٹ کے بعد آپ نے(بی اے) کہ تعلیم بھی اسی کالج سے لینا شروع کر دی اور یہاں آپ کو حافظ آباد کے بہترین اساتذہ کا ساتھ حاصل رہا. ان اساتذہ میں سر حافظ ارشد صاحب مرحوم (جو کہ گلی قصوریاں والی میں رہتے تھے اور حافظ آباد شہر میں اگلش گرائمر پر کمال کی گرفت رکھتے تھے)  سرفہرست ہیں ان ہی کی وجہ سے آپ نے بھی انگلش گرائمر پر کمان حاصل کر لی جو آپ اب اپنے طالبعلموں میں منتقل کر رہے ہیں.

سر صادق بٹ ( ڈگری کالج فار بوائز میں انگلش پروفیسر تھے) نے آپ کی انگلش کو بہتر بنانے میں بھی کافی مدد کی اور آپ کے اندر کے چھپے ہیرے کو تراشنے میں بہت محنت کی.

پروفیسر طاہر ایوب خاں (سابقہ پرنسپل ڈگری کالج حافظ آباد فار بوائز) نے بھی آپکی  شخصیت کو پہچانا اور اسے سنوارنے میں کافی کردار ادا کیا.کیونکہ آپ دونوں کے کردار میں کافی مماثلت پائی جاتی ہیں (میں بذات خود اس بات کو مانتا ہوں کیونکہ میں آپ دونوں کا شاگرد رہ چکا ہوں ).

آپ وقت کے پابند اور اصول پسند آدمی ہیں. اپنا ہر کام بھرپور سلیقے سے کرتے ہیں اور یہ اصول اور عادات آپ نے اپنے استاد محترم سر حافظ عبدالرحمن صاحب (جو کہ ڈگری کالج حافظ آباد فار بوائز میں کنٹرولر امتحانات تھے) سے سیکھے. میں یہاں ایک مثال دوں گا جیسے سر جب تک کوئی بھی چیز وائٹ بورڈ پر لکھ کر اچھی طرح سمجھا نہ دیں ان کے دل کو سکون نہیں ملتا اور اس کام کیلئے آپ ہر وقت اپنے پاس چار مختلف رنگوں کے بورڈ مارکر  رکھتے ہیں جس سے ہر چیز کو واضح کر کے سمجھاتے ہیں.

جب آپ بی_اے کی ڈگری حاصل کررہے تھے تو غیر نصابی سرگرمیوں میں حصہ لیتے رہے اس دوران آپ کو الیکشن (جو کہ سرکاری طور پر کالج میں ہوتے تھے) میں حصہ لینے کا موقعہ بھی ملا اور نجم بٹ (موجودہ ایس ایچ او حافظ آباد) بشارت بٹ (ضلعی صدر مسلم لیگ ن) اور اسحاق جاوید ملک (سابقہ نائب ناظم 1/18) جیسے دوستوں نے بہت مدد کی.

آپ جب دوسرے کاموں میں بڑھ چڑھ کر حصہ لیتے تو یہ کیسے ہو سکتا ہے کہ آپ تعلیم میں کسی سے پیچھے رہ جاتے جی ہاں   آخری سال کے دسمبر امتحانات میں

The Best Student of The College

کا ایوارڈ وصول کیا اور اس کے بعد پنجاب یونیورسٹی کے فائنل امتحانات میں ڈگری کالج حافظ آباد میں پہلے نمبر پر تھے (یعنی کالج ٹاپ کیا تھا آپ نے) آپ کا نام ابھی تک ڈگری کالج کے ہونہار طالبعلموں کے ساتھ بورڈ پر لکھا ہوا ہے.

بی_اے کرنے کے بعد1989 میں ایم_اے کے داخلہ جانے میں کچھ وقت درکار ہوتا تھا اور آپ فارغ نہیں رہنا چاہتے تھے اس لئے آپ لاہور چلے گئے اور برطانیہ سے منظور شدہ ایک ادارے میں کمپیوٹر کورس میں داخلہ لے لیا کیونکہ کمپیوٹر ابھی نیا نیا متعارف ہوا تھا.آپ نےاس ادارے سےمندرجہ ذیل کورس مکمل کیا.

Common Business Oriented Language (COBOL)

کورس جو کہ سات آٹھ ماہ کا تھا. اسے مکمل کرنے کے بعد علم کی لگن اور جستجو آپ کو اسلامیہ یونیورسٹی بہاولپور لے گئی اور آپ نے ایم _اے انگلش ریگولر میں داخلہ لے لیا کیونکہ انگلش آپ کا پسندیدہ مضمون رہا ہے. یہاں آکر بھی آپ کی محنت اور لگن کا ثمر آپ کو ملا اور آپ انگلش ڈیپارٹمنٹ کی طرف سے اپنی کلاس کے ناظم مقرر ہوئے.

اسلامیہ یونیورسٹی بہاولپور میں آپ نے ہوسٹل کی زندگی کا مزہ لیا اور اس زندگی کی تلخیوں, حقیقتوں اور رعنائیوں کو بھی آپ نے بہت غور سے دیکھا اور پرکھا تاکہ اس سے کچھ سیکھ کر آنے والی زندگی کو اچھے طریقےسے گزار سکیں. 1992 میں آپ نے یہاں سے اپنا  ایم_اے مکمل کیا

اپنی تعلیم مکمل کرنے کے بعد اب روزگار کی فکر ہوئی جو کہ ایک فطرتی بات تھی اسی وجہ سے 1994 میں آپ نے اپنے گھر کے کمرے ہی سے اپنی تدریسی خدمات کا آغاز کیا. اس کے بعد آپ دربار روڈ (گلی حکیم رشید والی پر English Coaching centr         کرائے کی عمارت میں 18 سال تک  پڑھاتے رہے حتیٰ کہ ﷲ تعالیٰ نے آپ کو ذاتی عمارت (سٹی کالج)  نزد ریلوے لائن پر عطا کر دی جو کہ آپ کی محنت ,ہمت اور عزم و استقلال کا منہ بولتا ثبوت ہے.

سٹی کالج کا قیام محلہ نصیر پورہ اور محلہ حبیب گنج کے رہائشیوں کیلئے کسی نعمت سے کم نہیں تھا کیونکہ یہاں کی لڑکیوں کو اپنی تعلیم حاصل کرنے کیلئے بہت دور جانا پڑتا تھا. لیکن اب یہاں بہترین اور ہر مضامین کے علیحدہ اساتذہ موجود ہیں جوکہ اپنا کام بہترین طریقے سے سر عمران خالد کی سرپرستی میں کر رہیں ہیں

پچیس سالوں سے آپ تعلیمی میدان میں اپنی صلاحیتوں کا لوہا منوا رہے ہیں اور ان 25 سالوں میں ہزاروں کی تعداد میں طالبعلموں کو علم کی روشنی سے فیض یاب کر چکے ہیں اسی وجہ سے پاکستان کے ہر شعبے میں بلکہ پوری دنیا میں آپ کے طالب علم کام کر رہیں ہیں اور میں بھی انہیں میں سے ایک ہوں.

ﷲ تعالیٰ آپ کا سایہ ہم پر ہمیشہ قائم رکھے اور ہمیں ان کی تقلید کرنے کی توفیق دے آمین

(ازقلم سفیان صُفی(ایس ایس گلزار)